طاهر عبد العظيم

طاهر عبد العظيم سعيد رواش و شهرته الفنان الدكتور طاهر عبد العظيم، رسام واستاذ جامعه مصرى من مواليد الجيزه سنة 1967.

 دراسته و شغله فى الجامعه 
طاهر درس فنون الديكور فى الجامعه، و هو اصل بيحب الشغل ده، و بعد ما خلص سنة 1990، دخل القسم كمعيد، و عدين قدم رسالته و اخد الماجستير و الدكتوراه فى 2001، و فى 2007 ااترقا لاستاذ مساعد. دلوقتي، هو بروفسور فى قسم الديكور فى كلية الفنون الجميله فى جامعة حلوان من 2014.

 قطاع الفنون التشكيليه 
طاهر عبد العظيم عضو فى نقابة الفنانين التشكيليين المصريين وفاهم اهمية المشاركة فى الحركة الفنيه والثقافيه فى مصر. وعضو فى جمعية الفنانين التشكيليين فى القاهره وبيكون متواجد فى الهيئات الفنية دى عشان يساهم فى تنمية المجتمع الفني.

 معارضه الفنيه 
طاهر عبد العظيم نظم مجموعه كبيرة من المعارض الخاصة بيه، اللى بتبين مجموعة كبيرة من اعماله الفنية:
+عاممعرض2001ايقاعات فى كلية الفنون الجميله2003لقطات من اوسيم بنقابة الفنانين التشكيليين2004الوان من بلدنا فى كلية الفنون الجميله2005ايقاعات لونيه فى كلية الفنون الجميله2006الى ابنتى فى دار الاوبرا المصريه 2007 - رحلة الى الجنوب فى كلية الفنون الجميل ه
- شمال وجنوب بدار الاوبرا المصريه2009رؤيه تشكيليه للسيره النبويه فى مركز محمود مختار الثقافي
- رؤيه تشكيليه للسيره النبويه للمشاركة باسم مصر فى احتفاليه بمدينه القيروان عاصمة للثقافة الاسلاميه التونسيه2010 - رؤيه تشكيليه للسيره النبويه بكلية الفنون الجميله، فى مركز محمود سعيد للمتاحف بالاسكندريه
- حركة ولون بجاردن سيتى2011 - سلسلة السيره النبويه - المرحله الاولى فى مركز محمود مختار الثقافي
- سلسلة السيره النبويه - المرحله الثانيه2012رؤيه تشكيليه للسيره النبويه بالاردن2013رؤيه تشكيليه للسيره النبويه بالاسكندريه2016رؤيه تشكيليه للسيره النبويه بقاعة احمد العدوانى بدولة الكويت 2017نقطة نور بمتحف الفن المصرى الحديث 2018هنا وهناك للتصوير، بالمركز المصرى للتعاون الثقافى الدولى بالزمالك 2020مصريه انا بارض الاوبرا 2021سيره ذهبيه بقاعة صلاح طاهر بدار الاوبرا المصريه 2023بلدى بقاعة صلاح طاهر فى منطقة الشيخ زايد 

 معارضه الجماعيه جوه مصر 
طاهر كان متواجد فى معارض جماعيه على مستوى مصر، اللى كانت فرصة لكل الفنانين التشكيليين يعرضوا شغلهم ويتواصلوا مع الناس. الليسته دى استمرت لفتره طويله من 2008 لـ 2022، و كانت فى اماكن كتير زى قصر الامير طاز وغيره. شارك فى معارض تانيه كتير زى "على ابواب القدس" و"المراه والفن التشكيلي"، وكمان كان فى معارض خيريه زى "معرض لصالح مستشفى سرطان الاطفال 57357". وكمان كان فى معارض بتسلط الضوء على الثقافة المصرية وعلاقاتنا الثقافيه الدوليه زى معرض "الصين فى عيون مصريه". وحتى شارك فى معرض برّه مصر فى بيروت.

 معارضه الجماعيه بره مصر 
طاهر مشارك فى معارض دوليه كتير فى كل حته فى الدنيا. واحده من اهم مشاركاته كانت فى مهرجان شتا سراييفو الدولى للتصوير فى 2008، وكمان فى بينالى البحر الابيض المتوسط فى تونس نفس السنة. وفى 2010، كان جزء من معرض الاسبوع الثقافى المصرى فى طرابلس. وكمان شارك فى صالون الخريف الفرنسى فى باريس فى 2011، وفى مهرجان شرم الشيخ الدولى فى 2014. برضه شارك فى معرض حوار مصرى مع مجموعه "فن بلا حدود" فى روما، ايطاليا، فى اغسطس 2017. وفى 2018، كان طاهر عبد العظيم جزء من ملتقى البرلس الدولى الخامس للرسم ع الحيطان والمراكب فى كفر الشيخ.

 انشطته العامه 
كان له انشطه جوه مصر:

 زى ما كان عضو فى لجنة تحكيم مسابقة نهر البحر للفنون التشكيلية فى 2010.
 وكمان عمل مجسمات حقيقيه للسجون القديمه فى اكاديمية الشرطه فى 2008، وتصاميم فنيه فى قصر عابدين.
 فى مترو الانفاق، كمان شارك بتصاميمه، وعمل تصميمات كمبيوتر لـ 9 محطات فى المرحلة التالته من المشروع.

ومجهوده مش محصور فى الفن التشكيلى بس، لا، كمان كتب كتاب عن "كليوباترا فى السينما" لمكتبة الاسكندريه فى 2002.

 جوايزه 
طاهر عبد العظيم كسب جوايز كتير، طول فترة حياته الفنيه لحد دلوقتي. بدات من لما اخد الجايزه الكبيره فى مسابقة سيناء السلام والتنميه فى التصميم الزخرفى فى 1999. و كان منها كمان الجايزه الاولى فى مسابقة "الفن بنكهه فرعونيه" سنه 2022، اللى نظمها اتيليه العرب للثقافة والفنون. وبره مصر، اخد المركز الاولانى فى مهرجان المنستير الدولى فى تونس فى سبتمبر 2013. فى الجدول ده هتشوف كل الجوايز اللى كسب بيها طاهر عبد العظيم عن اعماله الفنيه فى مصر وبره مصر.
+العامالعمل الفنيالجايزة1999التصميم الزخرفيالجايزه الكبيره فى مسابقه سيناء السلام والتنميه2000طقم دهب للمناسبات الرسميهجايزة تصميم وتنفيذ طقم دهب للمناسبات الرسميه 4 قطع - خاص بشركة لازوردي2005شعار صندوق تطوير التعليمجايزة تصميم شعار صندوق تطوير التعليم2005شعار لجنة الانتخابات الرئاسيهجايزة تصميم شعار لجنة الانتخابات الرئاسيه الاولى فى مصر2005رموز انتخابية لمرشحى الرئاسهجايزة تصميم الرموز الانتخابية للـ10 مرشحين2005البطاقه الانتخابيه للانتخابات الرئاسيهجايزة تصميم البطاقه الانتخابيه لانتخابات رئاسة الجمهوريه2006شعار كلية التمريض جامعة حلوانجايزة تصميم شعار كلية التمريض جامعة حلوان2006شعار صندوق التمويل الاهلى لرعاية النشء والشباب والرياضهجايزة تصميم شعار "صندوق التمويل الاهلى لرعاية النشء والشباب والرياضه" التابع لوزارة الشباب والرياضة2008شعار منظومة التامين الصحى الشاملالجايزه التالته لتصميم شعار منظومة التامين الصحى الشامل2009شعار بنك التنميه الصناعيهجايزة تصميم شعار بنك التنميه الصناعيه والعمال المصرى2013عمل فنيالمركز الاولانى فى الدوره الـ11 لمهرجان المنستير الدولى - تونس2022تصوير فنى فرعونيالجايزه الاولانيه (تصوير) لمسابقة “الفن بنكهه فرعونيه” اللى نظمها اتيليه العرب للثقافة والفنون

 اشهر رسوماته 
بديل=طاهر عبد العظيم متصور وهو قاعد جنب لوحته الفنيه|تصغير|طاهر عبد العظيم جنب لوحته مراكب الأنفوشى، وهي لوحة زيت معموله بالسكينه، بتقدّم منظر للمراكب الراسيه من خلال طبقات لون تقيله وحركه واضحه في الخامه، في ستايل ما بين الانطباعيه والتعبيريه.

 السيره النبويه 
العمل ده بيعكس مراحل حياة النبى محمد بطريقه فنيه. العمل ده مش بس لوحه عاديه، لا، ده بيتجسد على مساحة 26 متر فى العرض وارتفاع 4.1 متر، وفيه مجموعه من اللوحات المتنوعه اللى بتحكى قصص مختلفه عن الفتره اللى عاش فيها الرسول محمد. الرحله بتبدا من سنة الفيل وحادثة جيش ابرهه، وبتحكى قصة هلاك جيش ابرهه بفضل الطير اللى جبت حجاره من سجيل، وبعدين بتحكيلنا قصة حياة المدينه المنوره فى الوقت ده، وميلاد الرسول، وكمان سلسله من المعجزات والاحداث المهمه اللى حصلت فى حياة النبى، زى معجزة شق الصدر فى سن 5 سنين ونقل الحجر الاسود، ونزول الوحي، واول جهر بالدعوة الاسلاميه، والقهر اللى اتعرض له المسلمين والتعذيب اللى اتحملوه. يعنى العمل ده بيوثق الرحله بكل تفاصيلها، وبيخليك تعيش اللحظات دى وتحس بكل حاجة.

 راقص التنوره 
طاهر عبد العظيم جاب تجربة جديدة ومختلفة، جت من طقوس صوفيه خاصه، وهى رقصة التنوره. عبد العظيم عرض فى المعرض ده حوالى 35 لوحة، كل واحده منها بتوثق لحظه مختلفه فى تجربة الصوفيه. اللوحات دى بتخلى الواحد يحس كانه شايف حركة الرقص حقيقيه، وبيسمع مزيكا عاليه واصوات منشد ورا الكواليس. عبد العظيم بيقول انه جاب فكرة العمل ده من حركة "التنوره"، واستوحى منها لحظات من التامل والاندماج مع اللون والحركه. العمل ده بيظهر بالتفاصيل اللحظات المهمه فى الرسم اللى بتخلى اللوحات تبان حيه وحاضره بالحركه. وفى شويه لوحات بيظهر شخصيات مهمه زى عازف الطبله او راقص بـ "الصاجات"، وده اللى خلق مشاهد مشوقه ومليانه حيويه.

 لينكات برانيه 

 مصادر 

تصنيف:مواليد 1967
تصنيف:خريجين جامعه حلوان
تصنيف:اشخاص من القاهرة
تصنيف:ناس لسا عايشين